Autoritetet australiane kanë ndaluar një ish oficer kroat policie që kërkohet në Kroaci nën akuzat për krime lufte.
Zyrtarët e Ministrisë së Brendëshme kroate thanë se zyrtarët në Sidni ndaluan sot Antun Gudeljin dhe do ta ekstradojnë. Autoritetet kroate e kanë akuzuar Gudeljin me vrasjen në vitin 1991 të një shefi lokal policie dhe dy serbo-kroatëve. Të tre viktimat njiheshin për përpjekjet e tyre për uljen e tensioneve etnike në zonën Osijek gjatë luftimeve që shpërthyen pasi Kroacia shpalli pavarësinë nga ish Jugosllavia.
Gudelj u largua nga vendi dhe një gjykatë kroate e dënoi atë me 20 vjet burg në mungesë në vitin 1994. Autoritetet gjermane e kthyen atë në Kroaci dy vjet më vonë për të kryer dënimin, por zyrtarët kroatë e liruan atë pas një amnestie në vitin 1997. Kroacia ngriti përsëri akuza kundër tij në vitin 2001 dhe po kërkon tani ekstradimin e tij. //rd//